# Qatar

| **Dola la Qatarدولة قطر  *Dawlat Qatar** |
| --- |
|
Bendera

Nembo

 |
| **Wimbo wa taifa:As Salam al Amiri* |
|
Mahali pa Qatar |
| **Mji mkuuna mkubwa** | Doha |
| **Lugha rasmi** | Kiarabu, Kiingereza |
| **Serikali** | Ufalme |
|  • Uhuru kutoka Uingereza | 1971 |
| **Eneo** |  |
|  • Jumla | km2 11,581 (ya ya 158) |
| **Idadi ya watu** |  |
|  • Kadirio la 2023 | 3,063,400 |
|  • Msongamano | 176/km2 |
| **PLT (PPP)** | Kadirio la 2024 |
|  • Jumla | $356.0 bilioni (ya 60) |
|  • Kwa kila mtu | $115,075 |
| **PLT (Kawaida)** | Kadirio la 2024 |
|  • Jumla | $221.4 billion (ya ) |
|  • Kwa kila mtu | $71,568 |
| **HDI** (2023) |  0.844
  (ya 46) |
| **Sarafu** | Riyal |
| **Majira ya saa** | UTC+3 |
| **Jina la kikoa** | .qa |
| **Tanbihi**: *Qatar ilitawaliwa na familia ya Al Thani tangu karne ya 19 lakini ilikuwa chini ya Uingereza katika karne ya 20* |

**Qatar**, rasmi kama **Dola la Qatar** (kwa Kiarabu **دولة قطر**) ni nchi ndogo iliyoko katika Mashariki ya Kati kwenye pwani ya kaskazini-mashariki ya Rasi ya Uarabuni ikiwa na idadi ya watu takriban milioni 3, wengi wao wakiwa wahamiaji. Qatar inapakana na Saudia upande wa kusini na inazungukwa na Ghuba ya Uajemi upande mwingine. Ina jumla ya eneo la takriban kilomita za mraba 11,571, na hivyo kuwa moja ya nchi ndogo zaidi duniani. Mji mkuu na jiji kubwa zaidi ni Doha, ambalo ni kituo kikuu cha kitamaduni na cha kiuchumi cha nchi hiyo.

Qatar ina uchumi wa kipato cha juu unaotegemea kwa kiasi kikubwa akiba zake kubwa za gesi asilia na mafuta, jambo linaloifanya kuwa miongoni mwa wauzaji wakuu duniani wa gesi asilia iliyosafishwa (LNG). Sekta ya hidrokaboni huchangia sehemu kubwa ya mapato ya serikali, mapato ya mauzo ya nje, na pato la taifa. Mbali na uzalishaji wa nishati, Qatar imewekeza kwa kiasi kikubwa katika miundombinu, fedha, na mali isiyohamishika, ikisaidiwa na Mamlaka ya Uwekezaji ya Qatar, ambayo husimamia mali kubwa za uwekezaji wa taifa kimataifa.

Nchi inaongozwa kama ufalme kamili, ambapo mamlaka ya kisiasa yanajikita kwa Amir, ambaye ni mkuu wa nchi na wa serikali. Qatar imefanya mageuzi ya kiutawala na kisheria, ikiwemo kuanzisha baraza la ushauri lenye baadhi ya wajumbe wanaochaguliwa. Pia ina nafasi hai katika masuala ya kikanda na kimataifa, ikiwa mwanachama wa mashirika kama Baraza la Ushirikiano la Ghuba (GCC) na Umoja wa Mataifa. Qatar pia imepanua uwepo wake kimataifa kupitia diplomasia, vyombo vya habari, na kuandaa matukio ya kimataifa, ikiwemo Kombe la Dunia la FIFA mwaka 2022.

## Historia

Maeneo ya Qatar, pamoja na Falme za Kiarabu na Bahrain yalikuwa nyumbani kwa makabila madogo na chifu zao.

Tangu mwaka 1820 walikuwa na mikataba na Uingereza walipoahidi kuachana na uharamia na kupokea ulinzi wa Uingereza. Ulinzi huo ulizuia uvamizi wa Saudia katika karne ya 20.

Falme hizo zilikuwa nchi lindwa chini ya Uingereza hadi mwaka 1971, ambapo madola hayo madogo yalipata uhuru.

## Siasa

Miaka ya mwisho Qatar imejihusisha na siasa ya Mashariki ya Kati kwa kuwapa silaha Waislamu wenye itikadi kali kama vile huko Palestina, Syria na Iraki, na hata Daish.

Kwa sababu hiyo imetengwa na nchi jirani, hasa Saudia.

## Demografia

### Kabila

Wananchi wengi wa Qatar kwa asili ni Waarabu na Waafrika (utumwa nchini ulichelewa sana kufutwa). Lakini kati ya wakazi wote, wenyeji hao ni asilimia 12 tu (313,000), yaani idadi kubwa sana si Waqatari wenyewe bali ni wafanyakazi kutoka nchi mbalimbali, hasa Uhindi (zaidi ya 21%) na nchi za kandokando yake (Nepal 16.6%, Bangladesh 12.5%, Pakistani 4.5%, Sri Lanka 4.3%), halafu Ufilipino (10%), Misri (9%) n.k.

### Lugha

Kiarabu ni lugha rasmi ya nchi lakini Kiingereza hutumiwa mara nyingi kwa mawasiliano ya biashara na ofisini.

### Dini

Mskiti wa Katara, Doha
Waqatari wenyewe ni Waislamu (hasa Wasuni) lakini watu kutoka nje hufuata pia dini mbalimbali: hivyo kati ya wakazi wote 65.5% ni Waislamu, 15.1% ni Wahindu, 14.2% ni Wakristo, 3.3% ni Wabuddha n.k.

## Uchumi

Uchumi wote wa Qatar una msingi wa mafuta ya petroli na gesi yake. Kwa wastani wakazi wake wana kipato kikubwa kuliko watu wa nchi zote duniani.

## Tazama pia

* Orodha ya nchi kulingana na idadi ya watu

## Viungo vya nje

* Qatar entry at *The World Factbook* (Kiingereza)
* Qatar katika Open Directory Project (Kiingereza)
* Wikimedia Atlas of Qatar (Kiingereza)
* Qatar katika BBC News (Kiingereza)
* Key Development Forecasts for Qatar katika International Futures (Kiingereza)
* Legal Website Ilihifadhiwa 4 Desemba 2012 kwenye Wayback Machine. by the Ministry of Justice, including official gazette (Kiingereza)
* Qatar Medical Care System (Kiingereza)

|  |
| --- |
| **Nchi na maeneo ya Asia** |
|
Afghanistan | Armenia2 | Azerbaijan | Bahrain | Bangladesh | Bhutan | Brunei | China | Falme za Kiarabu | Georgia2 | Hong Kong3 | Indonesia | Iran | Iraq | Israel | Jamhuri ya China (Taiwan) | Japani | Kamboja | Kazakhstan | Kirgizia | Korea Kaskazini | Korea Kusini | Kupro2 | Kuwait | Laos | Lebanoni | Macau3 | Malaysia | Maldivi | Mongolia | Myanmar | Nepal | Omani | Pakistan | Palestina | Qatar | Saudia | Singapuri | Sri Lanka | Syria | Tajikistan | Timor ya Mashariki | Turkmenistan | Ufilipino | Uhindi | Urusi1 | Uthai | Uturuki1 | Uzbekistan | Vietnam | Yemen | Yordani |
| 1. Nchi ina maeneo katika Asia na Ulaya. 2. Nchi iko Asia lakini inahesabiwa pia kati ya nchi za Ulaya kwa sababu za historia au utamaduni. 3. Eneo la pekee la China. |

|  |  |
| --- | --- |
|  | Makala hii kuhusu maeneo ya Asia bado ni **mbegu**. Je unajua kitu kuhusu **Qatar** kama historia yake, biashara, taasisi zilizopo, watu au utamaduni? Labda unaona habari katika wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |